
Hommage pisztráng

Pisztráng rezümé
Ezt a videót két különböző művészeti ággal foglalkozó ember hozta létre. Egy festő és egy zenész közös gondolatának, munkájának szüleménye. Megmutatjuk milyen kicsi a határ két művészeti ág között, illetve hogy mennyire ki tudják egészíteni egymást. Például Mogyeszt Petrovics Muszorgszkij: Egy kiállítás képei című műve, melyet a festő egy barátja Viktor Hartmann Prosztumusz kiállításának ihletésére írt. A szerző a festő képei hatására alkotja meg a darabot, ezzel emléket állítva szoros barátságuknak. A mai világban is érzékelhető ez a jelenség, hiszen általában a kiállítás megnyitókon is fel szokott csendülni néhány zenei taktus, ezzel reflektálva egymásra az alkotók, csak hogy egy nagyon egyszerű példát mondjak. Sikerült mindkettőnknek a saját maga által elképzelt világot megjeleníteni a videónkban. A legkifinomultabb részleteket is összehangolva csináltuk meg. A munka nagy egyetértésben és vidámságban folyt. Megtapasztaltuk, hogy milyen könnyű összefogni és nem egyénileg, hanem közösségileg megvalósítani valamit. A közeljövőben szeretnénk még együtt alkotni, amennyit csak tudunk, mert ez a videó egy megerősítés, hogy a munkánk nem hiábavaló.



